હવે બીજું એ કે આપણો જન્મદિવસ જેમ આપણને અતિ પ્રિય હોય છે, ગમ્મે(ગમે) તેટલી ઉમરના હોઈએ પણ આપણો જન્મદિવસ આપણા માટે કેવો ખાસ હોય છે ! બાળપણમાં તો મહિનાઓ પહેલા આ દિવસની ઈંતજારી રહેતી હોય. તો જેમ આપણો જન્મદિવસ આપણા માટે ખાસ હોય, તેમ આપણા થકી બનેલા પેરેન્ટ્સનો પણ ખાસ દિવસ હોવો જોઈએ કે નહિ ? કારણ કે, સંતાન આવ્યા પછી જ કોઈ પણ સ્ત્રી-પુરુષ માતા કે પિતા બને છે. અને આપણી સાથે એની આ પેરેન્ટિંગની નવી સફર, નવી જવાબદારી પણ શરુ થાય છે અને એટલે તેમના માટે અને આપણા માટે ખાસ દિવસ હોવો જોઈએ કે નહિ ? અને આપણને હોય કે ન હોય, તેમને આ દિવસનું મહત્વ હોય કે નહિ ? રોજ કેમ જાણે આપણે બહુ માનતા હોઈએ કે આદર કરતા હોઈએ એમ પાછા કહીએ કે આપણે તો રોજ ફાધર ડે ને મધર ડે. જો આવું જ હોત તો આજે આપણા દેશમાં આટલા વૃદ્ધાશ્રમો છે શું કામ ? અને રોજ ફાધર ડે, મધર ડે જ જેમને લાગતો હોય, તેમણે રક્ષાબંધનનો દિવસ પણ ઉજવાની જરૂર નહિ રહેતી હોય કારણ કે, બહેન ભાઈ કઈ એક દિવસ માટે થોડા એક બીજાના સ્નેહથી જોડાયેલા હોય ?